﻿ Թուրքիայում 2 քուրդ լրագրող է ձերբակալվել
14:00 - 19/փետրվարի/2018
Թուրքիայում ձերբակալվել է երկու քուրդ կին լրագրող՝ Էլիֆ Չեթիները և Մելիքե Ջեյհանը, գրում է թուրքական demokrathaber.org կայքը:
Հայտնի է, որ Չեթիներն ու Ջեյհանը քրդական Mezopotamya գործակալության պատասխանատուն ու լրագրողն են:
Թուրք ոստիկանները կանգնեցրել են նրանց տան մուտքի մոտ և առանց բացատրության ձերբակալել: Մինչ այս պահն անհայտ է, թե ինչ կասկածանքով կամ մեղադրանքով են ձերբակալվել ընդդիմադիր լրատվամիջոցի ներկայացուցիչները:
Հիշեցնենք, որ օրեր առաջ թուրքական դատարանը ցմահ ազատազրկման էր դատապարտել երեք ընդդիմադիր լրագրողի: